Սակայն տնտեսագետը շեշտեց, թե ԱՄՆ-ի օրինակը կիրառելի չէ ՀՀ-ում, ավելին՝ բացառվում է՝ ելնելով տարբեր հանգամանքներից: Նրա խոսքով՝ կան թե՛ օբյեկտիվ, թե՛ սուբյեկտիվ պատճառներ: Ըստ նրա՝ օբյեկտիվ պատճառներից է 2008-ի տնտեսական ճգնաժամի ազդեցությունը, որը կործանարար էր, քանի որ 14% ՀՆԱ-ի անկում եղավ, իսկ այդ պայմաններում հնարավոր չէր, որ ինչ-որ ձեռնարկություններ չփակվեին: Տնտեսագետը նկատեց, որ կար նաև ֆինանսական միջոցների սղություն, բարձր հարկային դաշտի և մեծ ճնշում, բայց որպես ամենակարևոր խնդիր մատնանշեց ոչ մրցակցային միջավայրը: